b'\n_START_ARTICLE_\nTydalsdialekt\n_START_PARAGRAPH_\nTydalsdialekt finnes i Tydal kommune, s\xc3\xb8r\xc3\xb8st i Tr\xc3\xb8ndelag. Dialekten er i n\xc3\xa6re slekt med dialekten i R\xc3\xb8rosomr\xc3\xa5det, Holt\xc3\xa5len og Selbu, samt H\xc3\xa4rjedalen i Sverige. Tydalsm\xc3\xa5let skiller seg fra \xc2\xabvanlig\xc2\xbb tr\xc3\xb8ndersk ved at det ikke har apokope p\xc3\xa5 overvektsord, alts\xc3\xa5 heter det \xc3\xa5 skrive p\xc3\xa5 tydalsm\xc3\xa5l, mot \xc3\xa5 skriv p\xc3\xa5 de fleste andre tr\xc3\xb8nderm\xc3\xa5la. Jamvektsord har full utjamning som i \xc3\xa5 v\xc3\xa5tt\xc3\xa5 (\xc2\xab\xc3\xa5 vite\xc2\xbb) og \xc3\xa5 b\xc3\xa5kk\xc3\xa5 (\xc2\xab\xc3\xa5 bake\xc2\xbb).\n_START_SECTION_\nNektingsadverb\n_START_PARAGRAPH_\nItj (trykksvak) og ittje (trykksterk). _NEWLINE_Eldre varianter: Injt og injte.\n_START_SECTION_\nTjukk l\n_START_PARAGRAPH_\nTjukk l etter en vokal (utenom i og y) og i ord som elv, elg, blod, fl\xc3\xa5._NEWLINE_Tjukk l av eldre r\xc3\xb0 (n\xc3\xa5 skrevet rd)  i ord som gard, ord og bord.\n_START_SECTION_\nKl\xc3\xb8yvd infinitiv\n_START_PARAGRAPH_\nTydalsm\xc3\xa5let har kl\xc3\xb8yvd infinitiv som de fleste tr\xc3\xb8nderske dialekter, men i motsetning til \xc2\xabvanlig\xc2\xbb tr\xc3\xb8ndersk blir ikke overvektsorda apokoperte. Jamvektsorda f\xc3\xa5r full utjamning._NEWLINE_Jamvektsord: V\xc3\xa5rr\xc3\xa5, b\xc3\xa5kk\xc3\xa5, k\xc3\xa5mm\xc3\xa5, sm\xc3\xa5kk\xc3\xa5, l\xc3\xa5ss\xc3\xa5, sp\xc3\xa5ll\xc3\xa5._NEWLINE_Overvekstord: Kj\xc3\xb8re, s\xc3\xb8nge, skrive, drekke, springe (alts\xc3\xa5 uten apokope).\n_START_SECTION_\nMonoftongering\n_START_PARAGRAPH_\nEt annet s\xc3\xa6rtrekk er den markerte monoftongiseringa. En sier for eksempel en s\xc3\xb6 om en sau og \xc3\xa5 steke om \xc3\xa5 steike. Legg merke til at den monoftongerte \xc3\xb6-lyden skiller seg fr\xc3\xa5 den vanlige \xc3\xb8-lyden vi finner i ord som "\xc3\xb8l" og "t\xc3\xb8r". \xc3\x96-lyden uttales lengre inn i munnhula og er "djupare" enn vanlig \xc3\xb8. En kan dermed plassere tydalsm\xc3\xa5let i samme kategori som dialekten p\xc3\xa5 R\xc3\xb8ros, i Selbu og \xc3\xb8vre del av Gauldalen (Haltdalen og \xc3\x85len). Disse m\xc3\xa5lf\xc3\xb8re utgj\xc3\xb8r et overgangsm\xc3\xa5l fra tr\xc3\xb8ndersk til austlandsk.\n_START_SECTION_\nDativ\n_START_PARAGRAPH_\nI likhet med andre gamle tr\xc3\xb8nderm\xc3\xa5l har tydalsm\xc3\xa5let kasusb\xc3\xb8ying av substativ i bestemt form. Det er da dativforma som skiller seg ut fra de oblike kasus. _NEWLINE_Entall: Hankj\xc3\xb8nnsord f\xc3\xa5r -a-ending i dativ. Gubbinj drekk vatn, mens me servere kaffe \xc3\xa5t gubba. Hunkj\xc3\xb8nnsord f\xc3\xa5r inj-ending eller \xc3\xa5nj-ending i dativ. Kj\xc3\xa6rringa va lita og Kanna e tom,  mens det heiter gubbinj gjekk bort\xc3\xa5t kj\xc3\xa6rringinj og Det e kaffe nepp\xc3\xa5 kanj\xc3\xa5nj. Intetkj\xc3\xb8nnsord f\xc3\xa5r a-ending i dativ: Det st\xc3\xa5r sm\xc3\xb8r oppi sk\xc3\xa5ppa. _NEWLINE_Flertall: B\xc3\xa5de hankj\xc3\xb8nnsord, hunkj\xc3\xb8nnsord og intetkj\xc3\xb8nnsord f\xc3\xa5r endinga -\xc3\xb8m i dativ. Hankj\xc3\xb8nn: Gard\xc3\xa6nj l\xc3\xa5g opp\xc3\xa5 en h\xc3\xb8g. Dativ: Det bodde my f\xc3\xb8lk p\xc3\xa5 gard\xc3\xb8m. Hokj\xc3\xb8n: Ho slo d\xc3\xb8rinj nerr ho gjekk. Dativ: Det va fire glasrut\xc3\xa5 ti allje d\xc3\xb8r\xc3\xb8m'